### Beslutningstema

I denne sag skal Sundhedsudvalget træffe beslutning om bevilling og frigivelse af rådighedsbeløb fra anlægspuljen til udmøntning af sektorplan på ældreområdet.

### Sagsfremstilling

På Sundhedsudvalgets møde d. 1. februar 2021 godkendte Sundhedsudvalget forvaltningens forslag til prioritering af anlægspuljen i 2022, herunder:

1. Renovering af omklædningsfaciliteter til personalet på plejecentrene 1,409 mio. kr.

2. Demensforbedringer på plejecentre 1,225 mio. kr.

I alt 2,634 mio. kr.

Team Ejendomme har udarbejdet overslagsbudgetter i forhold til de to punkter. Der er ændret på forudsætningerne, hvilket bl.a. ses i lyset af tendensen i prisudviklingen. Ved en prioritering af delelementerne for Richtsens Plejecenter forventes den samlede anlægssum at kunne omfattes i den oprindelige anlægspulje.

Udgiften forventes at udgøre det oprindelige beløb på 2,634 mio. kr.

### Økonomi

Renovering af omklædningsfaciliteter og demensforbedringer finansieres af anlægspulje 716 "Udmøntning af sektorplan, ældreområdet".

### Fagchefen for Pleje og Omsorg indstiller,

at der gives en anlægsbevilling til udmøntning af sektorplan på ældreområdet på 2,634 mio. kr.,

at rådighedsbeløb på 2,634 mio. kr. frigives, og

at indstillingen videresendes til Økonomiudvalget og Kommunalbestyrelsen.

Beslutning fra Sundhedsudvalget, 13. juni 2022, pkt. 9:

Indstillingen anbefales.

Bjarne Kristensen deltog ikke i mødet.

Beslutning fra Økonomiudvalget, 23. juni 2022, pkt. 11:

Indstillingen anbefales.

### Beslutning

Indstillingen godkendt.